Rimdagi eng koʻp tashrif buyuriladigan Kolizey yodgorligi
Venetsiya shahri, dunyodagi eng koʻp tashrif buyuriladigan goʻzal shaharlardan biri 
Santa Maria del Fiore sobori, Florensiya
Sassi di Matera manzilgohi
Milan sobori, sayyohlar koʻp toʻplanadigan joy.
**Italiyada turizm**–Italiya iqtisodiyotining yetakchi tarmoqlaridan biri. Italiya milliy statistika instituti maʼlumotlariga koʻra, 2019-yilda Italiyaga 65 million sayyoh tashrif buyurgan. Bu dunyodagi eng koʻp tashrif buyuradigan 5 ta davlatdan biridir. Italiya bankining 2018-yildagi maʼlumotlariga qaraganda, turizm sohasi Italiya YaIMning 5% ulushini tashkil qiladi .

Hozirgi vaqtda Italiyaga turistlarining qiziqishiga madaniyat, oshxona, arxitektura, sanʼat, diniy joylar, suv ustidagi shahar hamda kurortlar sabab boʻlmoqda. Alp va Apennin togʻlarida qishki va yozgi turizm, Oʻrtayer dengizi qirgʻoqlarida esa dengiz turizmi rivojlangan,. Rim 2017-yilda 9,4 million turist tashrif buyurgani bilan Yevropada 3-oʻrinni, dunyoda esa 12-oʻrinni egallagan. Milan esa 6,8 million turist bilan dunyo reytingining 27-oʻrinni band qilgan. Bundan tashqari Venetsiya va Florensiya shaharlari Dunyodagi eng yaxshi 10 ta manzil roʻyxatiga kiritilgan. Shuningdek, Italiya dunyoda YuNESKOning madaniy meros obʼyektlari soni eng koʻp boʻlgan davlatdir.
Rim imperiyasi davrida, oʻrta asrlarda va Renessansda Italiyadagi koʻplab yodgorliklar barpo qilindi. Mamlakatda 4 mingdan ortiq muzeylar, 85 mingta tarixiy cherkovlar va 40 mingta tarixiy yodgorliklar mavjud. Barcha obʼyektlar Italiya Madaniyat vazirligi muhofazasiga olingan.

Italiyada 1 dan 5 yulduzgacha mehmonxonalar bor. Italiya milliy statistika instituti hisob-kitoblariga koʻra, 2017-yilda 32988 ta mehmonxonalar faoliyat olib bormoqda.

Tarixi
------

Kapri oroli
Pompey, dunyoning eng koʻp turist tashrif buyuradigan 48-shahri
Cinque Terre majumasi 
Palermo sobori
### Ilk tashriflar

Odamlar Italiyaga turli asrlarda kelib turishgan. Biroq, aynan turistik sabablarga koʻra 17-asrdan aristokratlar boshlab berishgan.
Rim shahri asrlar mobaynida Buyuk Britaniya, Shimoliy Afrika, Gʻarbiy Osiyolik odamlarning eʼtiborini qozonib kelgan. Savdogarlar ham Italiyani savdo qilishlari uchun eng yaxshi joy deb bilishgan. Milodiy 476-yili Gʻarbiy Rim imperiyasi qulaganda, Rim shahri endi Yevropaning siyosiy va madaniy markazi boʻlmay qolgandi. Shunday boʻlsa-da, Rim shahriga turistlarning oqimi toʻxtab qolmadi, ular Rimga qadimiy ibodatxonalarni, cherkovlarni va shunga oʻxshash binolarni koʻrgani kelishardi. Bu dunyodagi ilk „diniy turizm"ning boshlanishi edi. Renessans davrining eng gullagan davrida yaʼni 16-17-asrlarda Italiya meʼmorchiligini oʻrganish uchun sayyohlar kela boshlaydi. Bunga Inigo Jonsni misol qilib keltirish mumkin.

### Grand Tour

Asosiy maqola: Grand Tour (Buyuk sayohat)
Turizm sohasi Italiya iqtisodiyotiga 17-asrning ikkinchi yarmida yaʼni Grand Tour boshlanishi bilan taʼsir koʻrsata boshladi. Bunda ingliz boʻlgan yevropalik aristokratlar Yevropaning diqqatga sazovor joylariga tashrif buyurishayotgandi va bu jarayonda Italiya asosiy manzilga aylangandi. Grand Tour boshlanishiga ramziy maʼnoda Rim-katolik ruhoniysi Richard Lasselsning „Italiyaga sayohat" kitobining yozilishi asos qilib olingandi. Grand Tour tufayli turizm yanada keng tarqaldi. Italiya millionlab odamlar uchun eng koʻp orzu qilingan manzillardan biriga aylandi. 

Grand Tour mobaynida eng koʻzga tashlanadigan Florensiya, Siena, Piza, Luka va Toskana shaharlari edi. Rim shahri ham Grand tourning asosiy manzillaridan biri hisoblangan. 

### Ommaviy turizm

17-18-asrlar davomida Grand Tour xizmati asosan akademiklar yoki aristokratlar uchun ajratilgan. Bir manzildan ikkinchi manzilga yetib olish oddiy aholi uchun qimmatga tushishini inobatga olib, 1840-yilda shaharlararo temiryoʻl transporti joriy qilindi. Bu ommaviy turizm tomon tashlangan ilk qadam edi. Amerikaliklar ham temiryoʻl transportidan foydalanib, Venetsiya, Florensiya, Rim, Neapol va Sitsiliya kabi shaharlarni koʻrishga muvaffaq boʻlishdi. 

Vaqtlar oʻtib madaniy maqsadlarda keladigan turistlar soni ancha kamaygan va Italiyaning tabiatini ko'rish uchun kelgan turistlarning salmogʻi oshgan. Dengiz boʻyidagi kurortlar, Liguriya qirgʻoqlari, suv ustida barpo qilingan Venetsiya shaharlari dunyo boʻylab mashhurlikka erishgan.

1970-yillarning oxiri va 1980-yillarning boshlarida iqtisodiy inqirozlar, siyosiy beqarorolik va bir qancha sabablar keladigan turistlarga ham taʼsir oʻtkazdi. Bundan tashqari, shu paytda Uzoq Sharq va Janubiy Amerikaning manzilgohlari turizmda yetakchilik qilishni boshladi. Ammo oradan 10 yillar oʻtib, turistlarnig eʼtibor markazi Milan shahriga qaytdi. Shunday qilib, Milan dunyo moda poytaxti deya eʼtirof etildi.

Yer va iqlim
------------

Itaiyaning topografik xaritasi
### Geografiyasi

Asosiy maqola: Italiya geografiyasi
Italiya Yevropaning janubida joylashgan boʻlib, u ham Gʻarbiy Yevropaning bir qismi hisoblanadi. 35° va 47° shimoliy kenglik va 6° va 19° uzunlik oraligʻida joylashgan. Shimolda Shveytsariya, Fransiya va Avstriya bilan chegaradosh. Sloveniya va Alp togʻlari bilan esa suv havzasi orqali chegaralangan. Italiya Shimoliy yarim sharning bir qismidir. Mamlakatning umumiy maydoni 301,230 kvadrat kilometrni tashkil qiladi. 

### Iqlimi

Italiyaning iqlim xaritasi
Yarimorolning uzunligi va togʻli hududlarining koʻpligi tufayli Italiyaning iqlimi juda xilma-xildir. Italiyaning shimoliy hududlari (Turin, Milan va Boloniya) nam subtropik iqlimga mos yaʼni nisbatan salqin, oʻrta kenglikdagi Liguriyaning qirgʻoq hududlari va Florensiya janubidagi yarim orollar kontinental iqlimga toʻgʻri keladi. 

Sohilboʻyi hududlarida qish yumshoq, yoz issiq va odatda quruq bo'ladi, ammo pasttekislik vodiylari yozda juda issiq boʻlishi mumkin. Shimol va janub oʻrtasidagi hududlarda qishda haroratda sezilarli darajada farq boʻlishi mumkin: baʼzi qish kunlarida -2 °C, Rimda 8 °C, Palermoda 20 °C boʻlishi mumkin.

Transport
---------

Rimdagi Leonardo da Vinchi xalqaro aeroporti
Italiyaning milliy yoʻl tarmogʻi 6758 km ni tashkil qiladi. Italiya havo transportida yo'lovchilar soni boʻyicha Yevropada beshinchi oʻrinda turadi, 2011 yilda taxminan 148 million yo'lovchi yoki Yevropa aholisi sonining sonining taxminan 10%ini tashkil qiladi. Italiyada taxminan 130 ta aeroport mavjud boʻlib, ulardan 99 tasi asfaltlangan uchish-qoʻnish yoʻlaklariga ega.

Statistikalar
-------------

### Davlatlar miqyosida turistlarning soni

2019-yilda Italiyaga quyidagi mamlakatlarda turistlar kelishgan.

| # | Davlat | Turistlar soni |
| --- | --- | --- |
| 1 | Olmoniya bayrogʻi Germaniya | 12.832.334 |
| 2 | AQSH bayrogʻi AQSh | 6.092.750 |
| 3 | Fransiya bayrogʻi Fransiya | 4.744.412 |
| 4 | Buyuk Britaniya bayrogʻi Birlashgan Qirollik | 3.695.112 |
| 5 | Xitoy bayrogʻi Xitoy  | 3.167.960 |
| 6 | Shveytsariya bayrogʻi Shveysariya  | 3.027.331 |
| 7 | Avstriya bayrogʻi Avstriya  | 2.648.203 |
| 8 | Ispaniya bayrogʻi Ispaniya  | 2.243.621 |
| 9 | Niderlandlar bayrogʻi Niderlandiya | 2.137.760 |
| 10 | Rossiya bayrogʻi Rossiya  | 1.778.720 |
| 11 | Polsha bayrogʻi Polsha  | 1.593.692 |
| 12 |  Boshqa Yevropa davlatlari | 1.406.696 |
| 13 |  Boshqa Osiyo davlatlari | 1.282.925 |
| 13 | Belgiya bayrogʻi Belgiya | 1.258.901 |
| 15 | Yaponiya bayrogʻi Yaponiya  | 1.133.200 |
| 16 | Braziliya bayrogʻi Braziliya  | 1.116.846 |
| 17 | Avstraliya bayrogʻi Avstraliya | 1.049.285 |
| 18 | Janubiy Koreya bayrogʻi Koreya Respublikasi | 1.006.673 |
| 19 | Kanada bayrogʻi Kanada  | 948.176 |
| 20 | Chexiya bayrogʻi Chexiya  | 900.502 |
| 21 | Ruminiya bayrogʻi Ruminiya  | 797.381 |
| 22 |  Boshqa Lotin Amerikasi davlatlari | 719.212 |
| 23 | Shvetsiya bayrogʻi Shvetsiya  | 697.407 |
| 24 | Daniya bayrogʻi Daniya | 631.748 |
| 25 | Vengriya bayrogʻi Vengriya  | 610.697 |
| 26 | Argentina bayrogʻi Argentina  | 610.117 |
| 27 | Isroil bayrogʻi Isroil  | 605.415 |
| 28 | Hindiston bayrogʻi Hindiston  | 593.319 |
| 29 |  Boshqa Yaqin Sharq davlatlari | 537.669 |
| 30 | Irlandiya bayrogʻi Irlandiya  | 459.011 |
| 31 | Meksika bayrogʻi Meksika  | 413.514 |
| 32 | Portugaliya bayrogʻi Portugaliya  | 410.857 |
| 33 | Turkiya bayrogʻi Turkiya | 404.344 |
| 34 | Norvegiya bayrogʻi Norvegiya  | 390.789 |
| 35 |  Boshqa davlatlar | 362.967 |
| 36 | Yunoniston bayrogʻi Gretsiya  | 353.276 |
| 37 | Sloveniya bayrogʻi Sloveniya  | 330.638 |
| 38 | Xorvatiya bayrogʻi Xorvatiya  | 294.825 |
| 39 | Finlandiya bayrogʻi Finlandiya  | 267.366 |
| 40 | Bolgariya bayrogʻi Bolgariya  | 242.836 |
| 41 | Slovakiya bayrogʻi Slovakiya  | 239.772 |
| 42 |  Shimoliy Afrika davlatlari | 209.352 |
| 43 |  Boshqa Afrika davlatlari | 190.346 |
| 44 | Litva bayrogʻi Litva  | 168.894 |
| 45 | Yangi Zelandiya bayrogʻi Yangi Zelandiya  | 140.019 |
| 46 | Malta bayrogʻi Malta  | 128.442 |
| 47 | Janubiy Afrika bayrogʻi Janubiy Afrika Respublikasi  | 110.147 |
| 48 | Lyuksemburg bayrogʻi Lyuksemburg  | 94.622 |
| 49 | Latviya bayrogʻi Latviya  | 93.279 |
| 50 | Misr bayrogʻi Misr | 83.236 |
| 51 | Estoniya bayrogʻi Estoniya  | 78.398 |
| 52 | Venesuela bayrogʻi Venesuela  | 48.017 |
| 53 | Islandiya bayrogʻi Islandiya | 43.216 |
| 54 | Kipr bayrogʻi Kipr  | 34.296 |
|  | **Jami turistlar soni** | **65.010.220** |
|

### Sayohat davomiyligi

| Tartib raqam | Davlat | Sayohat davomiyligi(kun) |
| --- | --- | --- |
| 1 | Olmoniya bayrogʻi Germaniya | 58.699.396 |
| 2 | AQSH bayrogʻi AQSh | 16.302.928 |
| 3 | Fransiya bayrogʻi Fransiya | 13.842.473 |
| 4 | Buyuk Britaniya bayrogʻi Birlashgan Qirollik | 13.674.263 |
| 5 | Shveytsariya bayrogʻi Shveysariya  | 10.806.529 |
| 6 | Niderlandlar bayrogʻi Niderlandiya | 10.320.382 |
| 7 | Avstriya bayrogʻi Avstriya  | 9.520.238 |
| 8 | Polsha bayrogʻi Polsha  | 6.203.982 |
| 9 | Rossiya bayrogʻi Rossiya  | 5.819.444 |
| 10 | Ispaniya bayrogʻi Ispaniya  | 5.789.755 |
| 11 | Xitoy bayrogʻi Xitoy  | 5.355.907 |
| 12 | Belgiya bayrogʻi Belgiya | 4.751.383 |
| 13 | Chexiya bayrogʻi Chexiya  | 4.127.567 |
| 14 | Daniya bayrogʻi Daniya | 3.058.530 |
| 15 | Avstraliya bayrogʻi Avstraliya | 2.881.036 |
| 16 | Braziliya bayrogʻi Braziliya  | 2.824.686 |
| 17 | Ruminiya bayrogʻi Ruminiya  | 2.765.252 |
| 18 | Kanada bayrogʻi Kanada  | 2.665.209 |
| 19 | Yaponiya bayrogʻi Yaponiya  | 2.544.362 |
| 20 | Shvetsiya bayrogʻi Shvetsiya  | 2.372.891 |
| 21 | Vengriya bayrogʻi Vengriya  | 2.210.468 |
| 22 | Irlandiya bayrogʻi Irlandiya  | 1.815.223 |
| 23 | Norvegiya bayrogʻi Norvegiya  | 1.247.398 |
| 24 | Yunoniston bayrogʻi Gretsiya  | 903.868 |
|  |  Qoʻshimcha YI davlatlari | 17.437.507 |
|  |  Boshqa Yevropa davlatlari | 5.311.276 |
|  | **Jami** | **220.662.684** |
|

Turizmga qiziqishning omillari
------------------------------

Italiyaga tashrif buyurish uchun juda koʻp omillar mavjud.

### Madaniy turizm

Kaserta saroyi
Scrovegni Chapel majumuasi
Italiya gʻarbiy sivilizatsiyalarning bevosita oʻchogʻi hisoblanadi. Italiya asrlar davomida Gʻarb madaniyatida markaziy oʻrinni egallagan va hanuzgacha oʻzining madaniy anʼanalari va sanʼatkorlari bilan tanilgan. Oʻrta asrlar va Uygʻonish davrida bir qator meʼmorlar, rassomlar va olimlarni jalb qilish uchun yodgorliklar, rasmlar, musiqa va adabiyot merosini yaratdilar. Mamlakat dunyoga mashhur bir qancha shaharlarga ega. Rim Rim imperiyasining qadimiy poytaxti, katolik cherkovi papasining qarorgohi, qayta birlashgan Italiyaning poytaxti va jahon ahamiyatining badiiy, madaniy va kinematografiya markazi edi. Florensiya Uygʻonish davrining yuragi boʻlib, oʻrta asrlar oxirida sanʼatda katta yutuqlarga erishilgan davr edi. Milan Italiyaning sanoat va moliyaviy poytaxti va jahon moda poytaxtidir. Oʻrta asrlardan to erta zamonaviy davrgacha boʻlgan yirik moliyaviy va dengiz davlatining sobiq poytaxti boʻlgan Venetsiya o'zining murakkab kanal tizimi bilan butun dunyodan sayyohlarni oʻziga jalb qiladi, ayniqsa Venetsiya karnavali paytida. Neapol, Yevropadagi eng yirik tarixiy shahar markazi va dunyodagi eng qadimgi doimiy jamoat opera teatri (Teatro di San-Karlo) joylashgan hududdir. Boloniya mamlakatning asosiy transport markazi, shuningdek, dunyodagi eng qadimgi universitet va butun dunyoga mashhur oshxonasiga ega .

### Dengizboʻyi turizmi

Otranto dengizi
Venetsiyadagi kema
Oʻrtayer dengizida Italiyani uch tomondan toʻrt xil dengiz oʻrab oladi: sharqda Adriatik dengizi, janubda Ion dengizi, gʻarbda Liguriya va Tirren dengizi. Orollar bilan birga Italiya 8000 kilometrdan ortiq qirgʻoq chizigʻiga ega. 

Dengiz boʻyidagi diqqatga sazovor joylar: Taormina, Algero, Positano, Otranto, Tropea, Porto Santo Stefano, Sirolo, Vieste, Sperlonga, Cesenatico, Sestri Levante, Vasto, Termoli, Maratea, Bibione, Muggia, Amalfi, Atrani, Camogli, Kaposello, Castocellion, Cefalu, Gallipoli, Lerisi, Manarola, Monterosso al Mare, Pisciotta, Polignano Mare, Portofino, Praiano, Ravello, Sciacca, Scilla, Sorrento, Vernazzalar mavjud.

### Togʻ turizmi

Sestriere togʻi 
 Vesuvius togʻi
Italiyada qishki va yozgi togʻ turizmi mavjud. Shimoliy kengliklarda joylashgan boshqa mamlakatlarga nisbatan iqlim unchalik qattiq boʻlmaganiga qaramay, Italiya koʻplab togʻ tizmalari mavjudligi (togʻli hududning ulushi 35% atrofida) tufayli qishki sport bilan shugʻullanuvchi sayyohlarni jalb qila oladi.

Yevropadagi eng baland togʻ tizmasi Alp togʻlarida koʻplab qishki sport turlari va turar joy binolari bilan jihozlangan Apennin togʻlari bor. Shimolda eng mashhur changʻi kurortlari Sestrere, Livigno, Bormio, Ponte di Legno, Dolomitlarda (ayniqsa, Kortina d'Ampezzo), shuningdek Valle d'Aosta (ayniqsa Breuil-Cervinia) da joylashgan
.

Hududlar
--------

### Shimoli-gʻarbiy Italiya

Fenis qasri 
Italiyaning bu qismida koʻplab tarixiy shaharlar mavjud: Turin-Italiyaning ishlab chiqarish poytaxti, Milan- mamlakatning biznes va moda poytaxti va muhim Genuya porti mintaqaning eng mashhur sayyohlik joylaridir.

Aosta, Bergamo, Breshiya, Komo va Mantua kabi boshqa shaharlar ham boy madaniy merosga ega boʻlib, ular mintaqaga tashrif buyuruvchilarni Garda koʻllari (Katullus va Gardone Riviera togʻlari bilan), Komo (Bellagio va Varenna bilan) va Maggiore kabi goʻzal landshaftlar bilan turistlarni oʻziga jalb qiladi. Bundan tashqari hududda Sestriere, Courmayeur, Breuil-Cervinia, Livigno va Bormio kabi muhim chang'i kurortlari mavjud.

### Shimoli-sharqiy Italiya

Italiyaning bu qismi kanallar bilan toʻldirilgan Venetsiya shahri, Verona, Vitsensa, Padua, Trento, Bolzano, Cremona, Bolonya, Ferrara, Parma, Ravenna, Kesena, Rimini va Triest shaharlari kabi bir qancha muhim turistik diqqatga sazovor joylarga ega. Bu hududda Venetodagi Prosesso, Tiramisu, Kotechino va San Daniele kabi vino va taomlarni oʻz ichiga olgan noyob oshxonalar mavjud.

### Markaziy Italiya

Bu hudud Italiyadagi eng koʻp tashrif buyuriladigan joy boʻlib, koʻplab mashhur diqqatga sazovor joylarni, shuningdek, landshaftlarni oʻz ichiga oladi. Rim imperiyasining qolgan moʻjizalari va Kolizey kabi dunyoning eng mashhur diqqatga sazovor joylari aynan shu hududda joylashgan.

Italiya Uygʻonish davrining tugʻilgan joyi hisoblangan Florensiya shahri yaqinidagi Siena, Piza, Aretszo va Luka kabi shaharlar ham boy madaniy merosga ega. Bu hudud oʻzining goʻzal manzaralari bilan mashhur hisoblanib, Italiyaning oʻzidan ham turistlar tashrif buyurishadi. 

### Janubiy Italiya

Alberobello manzilgohi
Janubiy Italiya (Mezzogiorno) arzon narxlarda keng tanlov taklif qiladigan oshxonasi bilan mashhur. Shuningdek, u O'rtayer dengizi iqlimini har bir mintaqaning goʻzal plyajlari bilan uygʻunlashtirishi bilan mashhur boʻlib, mahalliy turizm uchun muhim qism hisoblanadi. Neapol mintaqadagi eng koʻp tashrif buyuradigan shahar va Pompey xarobalari eng koʻp tashrif buyuriladigan diqqatga sazovor joylardir.

Shaharlar
---------

### Rim

Kolizey amfiteatri

Rim - Italiyaning poytaxti. Shuningdek, u Latsio viloyatining markazidir. Rim mamlakatdagi eng koʻp aholi yashaydigan hudud va Yevropa Ittifoqidagi aholi soni boʻyicha uchinchi shahardir. Rim Italiya yarim orolining markaziy-g'arbiy qismida, Latsio tarkibida, Tiber qirgʻoqlari bo'ylab joylashgan. Vatikan (dunyodagi eng kichik davlat) - Rim shahar chegaralari ichidagi mustaqil davlat, shahar ichidagi mamlakatning yagona mavjud namunasi, shuning uchun ham Rim baʼzan ikki davlatning poytaxti sifatida tasvirlangan.

### Milan

Royal saroyi

Milan - Italiya shimolidagi shahar, Lombardiya hududi markazi va Italiyada Rimdan keyingi ikkinchi eng zich shahar. Milan sanʼat, tijorat, dizayn, taʼlim, ko'ngilochar tomoshalar, moda, moliya, sogʻliqni saqlash, ommaviy axborot vositalari, xizmatlar, tadqiqot va turizm sohalarida kuchli tomonlarga ega boʻlgan yetakchi global shahar hisoblanadi. Uning biznes okrugida Italiya fond birjasi (ital. Borsa Italiana), milliy va xalqaro bank va kompaniyalarning bosh qarorgohlari joylashgan. YaIM bo'yicha Milan Italiyaning eng boy shahri bo'lib, u Yevropa Ittifoqi shaharlari orasida Parij va Madriddan keyin uchinchi oʻrinda turadi va Yevropa Ittifoqining poytaxt boʻlmagan shaharlari orasida eng boy hisoblanadi. Milan Turin bilan birga Moviy Banana shahar taraqqiyoti koridorining (shuningdek, "Yevropa megapolisi" sifatida ham tanilgan) eng janubiy qismi va Yevropa uchun to'rt shahardan biri sifatida qaraladi.

### Florensiya

Signoria majumasi
Florensiya - Italiyaning markaziy-shimoliy qismidagi shahar va Toskana viloyatining poytaxti. Bu Toskanadagi eng koʻp aholi yashaydigan shahar hisoblanadi. Shahar har yili millionlab sayyohlarni oʻziga jalb qiladi va YuNESKO 1982-yilda Florensiyaning tarixiy markazi Butunjahon merosi ob'yekti deb e'lon qildi. Shahar oʻzining madaniyati, Uyg'onish davri sanʼati, meʼmorchiligi va yodgorliklari bilan mashhur. Shahar shuningdek, Uffizi galereyasi va Palazzo Pitti kabi koʻplab muzeylar va sanʼat galereyalarini oʻz ichiga oladi. Florensiyaning badiiy va meʼmoriy merosi tufayli Forbes uni dunyodagi eng goʻzal shahar deb eʼtirof etgan.

### Venetsiya

Rialto koʻprigi
Venetsiya - Italiyaning shimoli-sharqidagi shahar va Veneto viloyatining poytaxti. U suv ustida qurilgan va 400 dan ortiq koʻpriklar bilan bogʻlangan 118 ta kichik orol asosida barpo qilingan. Shahar baʼzi muammolarga duch kelgan bo'lsa-da ( sayyohlarning haddan tashqari koʻpligi, suvni ifloslash, suv toshqini, kruiz kemalarining binolarga juda yaqin suzib ketishi bilan bog'liq muammolar),Venetsiya juda mashhur sayyohlik maskani boʻlib qolmoqda. Shahar yirik madaniyat markazi va koʻp marta dunyodagi eng go'zal shahar deb topilgan. U Times Online tomonidan Yevropaning eng romantik shaharlaridan biri va The New York Times tomonidan "shubhasiz, inson tomonidan qurilgan eng go'zal shahar" deb taʼriflangan.

Manbalar
--------

1. ↑  „Top 10 most Beautiful Cities in the World 2017" (28-iyul 2016-yil).
2. ↑  „Top 10 most Beautiful Cities in the World 2018" (2-sentabr 2018-yil).
3. ↑  „Milan Attractions". *The New York Times*.
4. ↑  „The weight of tourism in Italy, the characteristics of the demand and the accommodation capacity" (11-dekabr 2018-yil).
5. ↑  *UNWTO Tourism Highlights, 2015 Edition*, 2015. DOI:10.18111/9789284416899. ISBN 9789284416899.
6. ↑  „VACANZE IN MONTAGNA IN ITALIA: IN INVERNO E IN ESTATE" (it) (30-iyul 2017-yil). Qaraldi: 1-yanvar 2022-yil.
7. ↑  „Ranking the 30 Most-Visited Cities in the World". *TravelPulse*.

[*sayt ishlamaydi*]
8. ↑  „The World Heritage Convention".  UNESCO. 27-avgust 2016-yilda asl nusxadan arxivlandi. Qaraldi: 1-avgust 2021-yil.
9. 1 2  „Viaggiare in Italia: giro turistico" (it). Qaraldi: 31-dekabr 2021-yil.
10. ↑  „L'Italia possiede un patrimonio culturale e ambientale unico al mondo." (it) (10-oktabr 2017-yil). Qaraldi: 27-dekabr 2021-yil.
11. ↑  „Turismo: 91% viaggiatori soddisfatti mete culturali Italia". *Repubblica.it* (21-mart 2019-yil). Qaraldi: 26-iyul 2019-yil.
12. ↑  „Turismo in Italia nel 2018 – Movimento dei clienti e capacità degli esercizi ricettivi". *istat.it*. Qaraldi: 18-iyul 2019-yil.
13. 1 2  „Grand Tour" (it). Qaraldi: 6-may 2022-yil.
14. ↑  „Italy on the Grand Tour (Getty Exhibitions)". Qaraldi: 9-iyun 2015-yil.
15. ↑  „18th Century Rome and the Grand Tour". Qaraldi: 9-iyun 2015-yil.
16. ↑  Hom, Stephanie*. Changing Mobilities*. London:Routledge, 2016. ISBN 9781138778146.
17. ↑  "San Marino". *Encyclopædia Britannica*. 2012. . <!--->
18. ↑  „Vatican country profile" (en-GB). *BBC News* (2018). Qaraldi: 24-avgust 2018-yil.
19. ↑  „Clima Italia" (it) (5-avgust 2012-yil). Qaraldi: 30-dekabr 2021-yil.
20. ↑  „Trasporto aereo in Italia (PDF)".  ISTAT (7-yanvar 2013-yil). Qaraldi: 5-avgust 2013-yil.
21. ↑  „Annuario statistico italiano 2019". Qaraldi: 7-yanvar 2019-yil.
22. ↑  „Turismo sportivo: tra passione e opportunità" (it). Qaraldi: 27-dekabr 2021-yil.
23. ↑  Italy has been described as a "cultural superpower" by Arab news, the Washington Post, The Australian, the Italian consul general in San Francisco Wayback Machine saytida arxivlandi (27 November 2015). the former Foreign Affairs Minister Giulio Terzi and the U.S. President Barack Obama Wayback Machine saytida arxivlandi (26 December 2014)..
24. ↑  Cole, Alison*. Virtue and magnificence : art of the Italian Renaissance courts*. New York: H.N. Abrams, 1995. ISBN 978-0-8109-2733-9.
25. ↑  Zirpolo, Lilian H. *The A to Z of Renaissance Art.* Scarecrow Press, 2009. pp. 154-156. Web. 16 July 2012.
26. ↑  Top Universities Wayback Machine saytida arxivlandi (17 January 2009). *World University Rankings* Retrieved 6 January 2010
27. ↑  *Limits of Oceans and Seas*, 3rd, Organisation hydrographique internationale, 1953.
28. ↑  „Vacanze mare Italia" (it). Qaraldi: 27-dekabr 2021-yil.
29. ↑  „Superficie territoriale per zona altimetrica" (it). Qaraldi: 27-dekabr 2021-yil.
30. ↑  „Sciare in Abruzzo: quali sono le località abruzzesi migliori per la settimana bianca ?" (it). Qaraldi: 27-dekabr 2021-yil.
31. ↑  „What is the smallest country in the world?" (en). *History.com*. Qaraldi: 27-sentabr 2018-yil.
32. ↑  „GaWC – The World According to GaWC 2018". *lboro.ac.uk*. 3-may 2017-yilda asl nusxadan arxivlandi. Qaraldi: 16-dekabr 2019-yil.
33. ↑  Bilancio demografico anno 2013, dati ISTAT
34. ↑  "Florence (Italy)". *Britannica Concise Encyclopedia*. Britannica.com. . <!--->
35. ↑  *Tim Kiladze.* „World's Most Beautiful Cities". *Forbes* (22-yanvar 2010-yil). Qaraldi: 12-aprel 2011-yil.
36. ↑  „Venice and its Lagoon". *UNESCO*. Qaraldi: 1-aprel 2019-yil.
37. ↑  Worrall, Simon (16 October 2016). „Tourists could destroy Venice – If floods don't first". *National Geographic* (inglizcha). Qaraldi: 3 September 2017.
38. ↑  „When will Venice sink? You asked Google – Here's the answer" (2-noyabr 2016-yil). Qaraldi: 3-sentabr 2017-yil.
39. ↑  „Venice just banned mega cruise ships from sailing through the city" (8-noyabr 2017-yil).
40. ↑  *Barzini, Luigi*. „The Most Beautiful and Wonderful City in the World". *The New York Times* (30-may 1982-yil).